num_pages: 361
description: Ceea ce e de remarcat, chiar de la prima vedere, in romanul lui Paul Goma sunt, pe langa numarul mare de femei, variabilitatea formelor si vastul registru al culorilor pe care acestea le capata intr-o estetica carnavalesca adaptata la un stil personal si care il consacra pe creatorul lor ca pe un artist modern deschis spre experimentul avangardist. In jocul liber al posibilitatilor imaginare, femeile „vazute-auzite-mirosite-palpate-gustate" capata profiluri realizate prin combinarea unor poetici diferite, de la cea a unui realism grotesc la cea suprarealista.Limbajul cu care descrie femeia, asocierile si expresiile ce numesc indicii de exterior si interior, din lumea fizica si psihica, semnalele sufletului, fantasmele, tonusul, ritmul si mobilitatea ei vor da nastere unor stranii configuratii. Alaiul romanesc de femei-iluzii cu modulatii inselatoare, rotunde, abundente, corpolente, longiline, filiforme, dezasamblate, ascutite, cilindrice, grele, pastoase, faramicioase, fainoase, lichide, lascive etc. constituie adevarate provocari estetice. Fascinatia descoperirii unui Paul Goma artist al Femeii cu o scriitura invaluitoare, profund erotica, oferind nebanuite delicii estetice, a determinat editorul sa-l reia si sa-l relanseze anume pe acest segment. In editia de fata a romanului tema Femeii si a Erosului uneste configurativ si structural doi mari artisti romani din Basarabia, aflati acum departe de casa: scriitorul Paul Goma si pictorul Teo Buzu. Cartea ordoneaza expozitiv fictiunile acestor erotografi iubind femeia prin cuvinte si desen, prin litere si linii, prin experimente textuale si picturale, executate pe albul hartiei spre incantarea noastra. - Aliona GRATI
language: Romanian
title: Roman intim (Biblioteca Allfa)
titlecomplete: Roman intim (Biblioteca Allfa) (Romanian Edition)
genres: Romanian Literature
ratings_count: 10
publisher: Ed. Allfa